|  |  |  |  |  |  |  |  |
| --- | --- | --- | --- | --- | --- | --- | --- |
|

|  |
| --- |
|  |
| **Република Србија** |
| **МИНИСТАРСТВО ГРАЂЕВИНАРСТВА,** |
| **САОБРАЋАЈА И ИНФРАСТРУКТУРЕ** |
| Број: 404-02-60/6/2017-02 |
| Датум: 26.05.2017. године |
| Немањина 22-26, Београд |

 |
|  |
|  |

На основу члана 63. став 1. и члана 54. Закона о јавним набавкама („Сл. Гласник РС“ број 124/12, 14/15 и 68/15) комисија за јавну набавку обавештава сва заинтересована лица у поступку да је извршена измена и допуна конкурсне документације за јавну набавку – услуге израде техничке документације за изградњу Луке Смедерево (Студије оправданости са Идејним пројектом), назив и oзнака из општег речника набавке: 71320000 - услуге техничког пројектовања.

**ИЗМЕНА И ДОПУНА КОНКУРСНЕ ДОКУМЕНТАЦИЈЕ БРОЈ 3**

**1**.Потребно је допунити Пројектни задатак на следећи начин (допуна је болдирана):

**На страни 60 у оквиру Пројектног задатка, прва алинеја се мења и гласи:**

Зона „1“: лучка инфраструктура и лучка супраструктура за претовар расутих и генералних терета који се користе у индустрији челика, почев од узводне коте планиране локације па низводно до почетка Зоне „2“, при чему ову зону треба планирати тако да у саобраћајном и технолошком смислу буде усклађена са постојећим лучким капацитетима чији је лучки оператер „*Hesteel Србија Iron&Steel*“. **Поред тога, потребно је испитати могућности усаглашавања постојећих лучких капацитета чији је лучки оператер „*Hesteel Србија Iron&Steel*“ са новим Локацијским условима, као и евентуалну потребу санације и реконструкције постојеће конструкције, посебно за становишта заштите животне средине;**

**2.На страни 41-42 конкурсне документације мења се члан 6. модела уговора,начин плаћања, тако да сада измењени текст гласи:**

**Члан 6.**

 Наручилац се обавезује да Извршиоцу исплати укупну уговорену вредност из члана 3. овог уговора на следећи начин:

а) \_\_\_\_\_ % од вредности уговора, односно износ од \_\_\_\_\_\_\_\_\_\_\_\_\_\_\_\_\_\_ динара без ПДВ-а на име аванса *(попуњава Извршилац)*, у року до 45 дана, у складу са Законом о роковима измирења новчаних обавеза у комерцијалним трансакцијама („Службени гласник РСˮ, бр. 119/12 и 68/15), када Извршилац достави Наручиоцу:

- захтев за уплату аванса у 4 (четири) истоветних примерака,

- банкарску гаранцију за повраћај аванса из члана 7. овог Уговора,

- банкарску гаранцију за добро изршење посла из члана 7. овог Уговора,

- полису осигурања из члана 8. овог уговора.

Извршилац се обавезује да примљени аванс правда кроз 8 (осам) привремених месечних ситуација које испоставља Наручиоцу, умањењем износа у привременим ситуацијама, с тим да укупан примљени аванс мора бити оправдан закључно са последњом привременом ситуацијом.

 Остатак укупно уговорене цене са ПДВ биће исплаћен на основу исправно испостављених привремених ситуација и окончане ситуације које Извршилац испоставља за извршене услуге, по добијању позитивног мишљења ревизионе комисије, с тим што окончана ситуација мора износити 20% од уговорене вредности услуга са ПДВ.

Окончана ситуација с испоставља након позитивног извештаја ревизионе комисије.

Наручилац ће извршити плаћање ситуација у року до 45 дана од дана пријема исправно испостављене ситуације, у складу са Законом о роковима измирења новчаних обавеза у комерцијалним трансакцијама и уз важећa средства финансијског обезбеђења предвиђена овим уговором.

Под исправно испостављеном ситуацијом сматра се ситуација која поседује сва обележја рачуноводстве исправе у смислу одредаба Закона о рачуноводству („Службени гласник РСˮ, број 62/13) и других прописа који уређују ову област и уз коју је Наручиоцу достављен Извештај о извршеној услузи, оверен од стране Инвеститора.

Уколико Извршилац испостави ситуације које у сваком елементу не испуњавају услове да буду прихваћене као рачуноводствена исправа, исте неће бити прихваћене као основ за плаћање по овом уговору и биће враћене Извршиоцу у року од 5 (пет) радних дана од дана њиховог пријема.

 Сва плаћања ће се вршити на рачун Извршиоца - привредног друштва \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ пословни рачун бр. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ отворен код пословне банке \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.*(Попуњава Извршилац)*

 У случају да, у току извршења овог уговора, пословни рачун из става 4. овог члана буде, угашен или промењен, привредно друштво се обавезује да благовремено и писаним путем обавести Наручиоца о новом броју пословног рачуна и називу банке код којег је тај рачун отворен, ради плаћања по овом уговору.

Плаћање доспелих обавеза у 2017. години вршиће се до висине одобрених апропријација за ту намену, а у складу са законом којим се уређује буџет Републике Србије за 2017. године.